stanford-oval/wikipedia huggingface dataset:
עקיבא סופר
ביוגרפיה

נולד לרב שמחה בונם סופר, רבה של פרשבורג, מחבר "שבט סופר". נישא לקרובת משפחתו הינדה שפרינצה בת הרב יצחק ליב סופר (נפטרה ה'תשי"ט). בשלהי שנת ה'תרס"ב נסמך מידי הרב אליעזר זוסמן סופר מפאקש. בשנת ה'תרס"ז (1907), בגיל 29, התמנה תחת אביו כרבה הראשי של פרשבורג, אז בממלכת הונגריה. בתפקידו זה, כממשיך דרכו של אבי סבו החת"ם סופר שהניח את התשתית האידאולוגית והארגונית של האורתודוקסיה בהונגריה, נבחר לכהן כנשיא מועצת הרבנים האורתודוקסים, ארגון שאיגד תחתיו למעלה משלוש מאות קהילות אורתודוקסיות ברחבי הונגריה.
אחרי מלחמת העולם הראשונה, עברה פרשבורג לשטח המדינה החדשה, צ'כוסלובקיה, ובהמשך שונה שמה של העיר לברטיסלאבה. הארגונים הקהילתיים התארגנו מחדש, והוא נבחר שוב לנשיאה של מועצת הרבנים החרדים בצ'כוסלובקיה. מלבד תפקידיו הציבוריים בהונגריה וצ'כוסלובקיה גופן, כיהן גם כנשיא "כולל שומרי החומות" ו"בתי אונגרין" שבירושלים.
במשך שלושים ושלש שנותיו כרבה של פרשבורג-ברטיסלבה, כיהן גם בראשות ישיבת פרשבורג. ב-1939, עם כינון הרפובליקה של סלובקיה, ועליית כוחו של משמר הלינקה הפשיסטי, הוצרו צעדיה של הישיבה ורבניה, והיא עברה להתנהל במחתרת למחצה. הרב סופר נמלט לשווייץ וממנה עלה לארץ ישראל. כשירד בנמל חיפה הצהיר בפני מקבלי פניו: ”בשעה זו הנני מטיל לים את כל נמוסי הכבוד והחשיבות שהיו לי בחוצה לארץ, ומהיום והלאה רוצה אני להיות יהודי ירושלמי פשוט”. את מקומו בברטיסלאבה מילא בנו, הרב אברהם שמואל בנימין סופר.
בירושלים שיקם לאחר השואה את "ישיבת פרשבורג", אסף תלמידים מקומיים וניצולי שואה והרצה בפניהם בחדר קטן במאה שערים, הישיבה התרחבה והתבססה אך במעט לפני פטירתו. כחבר מועצת גדולי התורה המשיך להיות מעורב גם בישראל בנושאים ציבוריים, וחתם על כרוזים ועל הסכמות לספרים.
רבי עקיבא סופר נפטר בירושלים בב' בכסלו ה'תש"ך, 3 בדצמבר 1959, ונקבר בו ביום בהר המנוחות.
לאחר פטירתו התמנה בנו בכורו הרב אברהם שמואל בנימין סופר, בעל ה"חשב סופר" לממלא מקומו עד לפטירתו בתשכ"ב, ולאחריו עמד בראשות הישיבה נכדו הרב שמחה בונם סופר עד לפטירתו בשנת תשע"ז, כיום עומד בראשה נכדו הרב אברהם שמואל בנימין סופר.
מתלמידיו

רשימה חלקית:
הרב יקותיאל יהודה גרינוולד רב באוהיו וחוקר
בן דודו הרב משה סופר בעל "יד סופר"
הרב בן ציון קאהן רב בסנפטר ובעל "אבני ציון"
הרב פרופ' בנימין זאב בנדיקט רב שכונת אחוזה בחיפה וחוקר
הרב אליהו כץ רב העיר באר שבע
הרב מנחם פולק.
הרב שמואל הלוי ואזנר
הרב משה דב וולנר - רב העיר אשקלון
הרב יחיאל פישל אייזנבך - ראש ישיבת המקובלים שער השמים
משפחתו

בנו ממלא מקומו רבי אברהם שמואל בנימין סופר, מחבר "חשב סופר", כיהן תחתיו כגאב״ד ור״מ פרעשבורג כמו״כ כנשיא כולל שומרי החומות וחוג חתם סופר. וחבר מועצת גדולי התורה, ונפטר שנתיים אחרי אביו ביום הושענא רבה, כ"א בתשרי ה'תשכ"ב.
בנו רבי שמחה בונם סופר-שרייבר, ת"ח מופלג ואיש עסקים, התגורר בלוגאנו, שווייץ, נפטר בכ"ב בטבת תשס"ה.
בנו רבי יצחק ליב סופר-שרייבר, ת"ח מופלג ואיש עסקים, התגורר בלוגאנו, שווייץ.
בתו קילא גיטל נישאה לבן-דודתה, הרב יצחק יהודה ליב בלאו, מהדיר תוספות חכמי אנגליה למסכת ברכות.
בתו הענא ריבה נישאה לבן-דודתה, הרב פנחס דוד פרוידיגר, ראש הקהל בבודפשט והמנהל הראשון של החינוך העצמאי.
לקריאה נוספת

רבי עקיבא ותורתו - תולדות... רבינו עקיבא סופר... בעל "דעת סופר", ערוך ומסודר... על ידי יוסף ליברמן, ירושלים, ישיבת פרשבורג שבט סופר, תשל"ח, באתר אוצר החכמה
הערות שוליים

↑
הרב שמחה בונים דוד סופר, תולדות רבי זוסמן סופר פרקים 6-8 מספר "מזכרת פאקש", ירושלים ה'תשכ"ו, עמ' 9 הערה 20
↑  הרב עקיבא סופר (שרייבר) באתר GRAVEZ
↑  רשימה ארוכה של תלמידיו נמצאת בספר - החתם סופר ותלמידיו, משה אלכסנדר זושא קינסטליכער, בני ברק, תשס"ה
| --- | --- |
בקרת זהויות :  NLI: 987007297425805171  ISNI: 0000 0000 7738 6571  LCCN: nr91023037  VIAF: 36773283   WorldCat (עם VIAF): 36773283 
הרב עקיבא סופר (בגבו למצלמה) מקדם בברכה את הקיסר פרנץ יוזף (יושב במרכבה), בעת ביקורו הרשמי בעיר ברטיסלבה-פרשבורג, בשנת 1913.
עקיבא סופר, שנות ה-30 של המאה ה-20
סרד (דמות מקראית)

סֶרֶד הוא דמות מקראית, בנו בכורו של זבולון ונכדם של יעקב ושל לאה. לסרד היו שני אחים: אלון ויחלאל. למשפחתו של סרד קראו משפחת הסרדי.
השם בן סרד מופיע, ככל הנראה, בתעודה מאוגרית.
יש מדרש האומר שסרד נקרא בשם זה משום שהיו משמשין את אחיהם בני יששכר, שדומה השם למילה "שרד", ונאמר בספר שמות "בגדי שרד" ולאחר מכן "לשרת בקודש".
יש מדרש אחר האומר שמשפחתו הייתה משפחה של תלמידי חכמים, שתלמיד חכם נקרא "שריד".
דעת מקרא אומר שהעיר שריד, המוזכרת בספר יהושע בנחלתו של שבט זבולון היא במקור מהשם סרד והיא שייכת למשפחתו. כמו כן הוא אומר, שהשם שריד מוזכר ברשימות של תחותמס השלישי בצורה סרת. ועוד יש לומר, שהתל השוכן ליד שריד של ימינו, בצפון עמק יזרעאל נקרא תל שדוד, ובערבית שדיד פירושו חזק, תקיף, מה שמתאים לאופיו של זבולון, כמו שנאמר בשירת דבורה: ”זבולון עם חרף נפשו למות”.
יכול להיות שמשפחת הסרדי מבני זבולון התנחלה באי סרדיניה.
הערות שוליים

↑  ספר בראשית, פרק מ"ו, פסוק י"ד
↑  ספר במדבר, פרק כ"ו, פסוק כ"ו
1 2  ראו אנציקלופדיה מקראית כרך ה
↑  ספר שמות, פרק ל"ט, פסוק א'
1 2  ראו תורה שלמה פרשת ויגש
↑  ספר יואל, פרק ג', פסוק ה'
↑  ספר יהושע, פרק י"ט, פסוק י'
↑  ספר שופטים, פרק ה', פסוק י"ח
↑  ראו דעת מקרא על ספר בראשית, פרק מ"ו, פסוק י"ד
↑  מי היו הפיניקים
| --- | --- |
בקרת זהויות :  NLI: 987007311601305171 
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
פו-בעלו

פו-בעלו (בשמית צפון מערבית לרבות כנענית עתיקה כמו-גם באכדית: "פיו/מילתו/דוברו/קולו של בעל", תעתיק לאנגלית: "Pu-Ba'lu") היה שליט העיר הכנענית יורזה (מזוהה בתל גמה בנחל הבשור) הנזכר בתעודות אל-עמארנה מן השנים 1350-1335 לפנה"ס, דהיינו זמן מלוכת אחנתון.
פו-בעלו נזכר כמחבר בשלושה מכתבים שפונים לפרעה: EA 314 שכותרתו במחקר המודרני היא "משלוח זכוכית", מכתב EA 315 שכותרתו היא "כמו פקודה מן השמש" ומכתב EA 316 שכותרתו היא "נ.ב לסופר המלכותי". ישנו אזכור נוסף לשם "פו-בעלו" (בתעתיק: "Pu-Bahla") בקורפוס 382 המכתבים שנתגלו באחתאתון אך הוא מופיע במכתב EA 104 שכותרתו היא "אולאסה נכבשה" ובו מדובר על בנו של עבדי-אשירתה מלך אמורו, ככל הנראה למרות הדמיון בשמות מדובר באדם אחר ששמו המקורי הוא "פי-בעל" גם כן.
ערך זה הוא קצרמרבנושא היסטוריה ובנושא אישים. אתם מוזמנים לתרום לוויקיפדיה ו.
פאול תומאן

| --- | --- |

 לידה:  5 באוקטובר 1834 Groß Schacksdorf, הרפובליקה הפדרלית של גרמניה 
 פטירה:  19 בפברואר 1908 (בגיל 73) ברלין, הקיסרות הגרמנית 
 מקום לימודים:  האקדמיה הפרוסית לאמנות 
 תחום יצירה:  איור, ציור 
 
פרידריך פאול תומאן (בגרמנית: Friedrich Paul Thumann;‏ 5 באוקטובר 1834 – 19 בפברואר 1908) היה מאייר וצייר גרמני.
ביוגרפיה

הוא היה בנו של מורה. במקור, הוא התכוון לפתוח בקריירה במדעים ולמד בבית הספר להנדסה בגלוגאו. תחומי העניין שלו פנו במהרה לאמנות, ובשנת 1854 עד 1856 הוא למד באקדמיה הפרוסית לאמנויות בברלין. עד 1860 עבד באולפניו של יוליוס הובנר בדרזדן. לאחר שנתיים בלייפציג הוא נכנס לבית הספר לאמנות של ויימאר, שם למד בהדרכתו של פרדיננד פאוולס. הוא הפך לפרופסור שם בשנת 1866.
במהלך מלחמת צרפת–פרוסיה הוא היה שרטט במטה הצבא השלישי של פרוסיה. בשנת 1875 הוא מונה לפרופסור באקדמיה לאמנויות בברלין ומילא תפקיד זה עד 1887.
הוא נסע רבות במהלך חייו: ביקר בהונגריה ובטרנסילבניה ובילה קצת זמן בלימודים באנגליה, בנוסף לסיורים הרגילים הקשורים באמנות באיטליה ובצרפת. בין השנים 1887–1891 הוא התגורר באיטליה. הוא השתלט על סטודיו המאסטר של פרופסור יוליוס שרדר בשנת 1892.
הוא עבד בעיקר כמאייר, והפיק גלופות לספרים מאת גתה, טניסון, היינה ורבים אחרים. האלגנטיות של האיורים שלו משכה מעריצים רבים.
הוא התחתן עם אישה מהאצולה האנגלית. אחת מבנותיו התחתנה עם אחיו של המשורר אלגרנון סווינבורן.
בשנת 1893 הציג תומאן את עבודתו בתערוכה הקולומביאנית העולמית בשיקגו, שם קיבל את הצעת של חברה למים מינרליים, שרכשו את זכויות ההעתקה של ציור תומאן לשימוש כחלק מהלוגו עבור המים המינרליים שלהם.
גלריה

הסירנות
קיץ
דיוקן אשה
שלושת הגורלות
איור לספר
איור לספר
איור לספר
איור לספר
איור לספר
הערות שוליים

↑  Master Paintings of the World - Friedrich Paul Thumann, www.iment.com
↑  John Mariani, Meet the Sexiest Soda Babe Alive, Esquire, ‏17 באוקטובר 2011 (באנגלית)
| --- | --- |
בקרת זהויות :  NLI: 987007409171105171  PLWABN: 9810591117005606  BIBSYS: 90673016  CANTIC: a11428971  GND: 117360090  ISNI: 0000 0000 8087 8008  LCCN: nr89011335  LNB: 000058372  NKC: mub2016927947  NTA: 070567026  RKD: 232925  SUDOC: 113572794  ULAN: 500174726  VcBA: 495/210517  VIAF: 8163613   WorldCat (עם VIAF): 8163613
סרדאר אזמון

סרדאר אָזְמוּן (בפרסית: سردار آزمون; נולד ב-1 בינואר 1995 בגונבאד-א קבוס שבאיראן) הוא כדורגלן איראני, המשחק בעמדת החלוץ בשבאב אל-אהלי (אנ') מליגת העל של איחוד האמירויות הערביות ובנבחרת איראן.
קריירת מועדונים > ילדותו

החל לשחק בכדורגל בגיל 9. בגיל 11 הוזמן לנבחרת איראן עד-12. במקביל הוא שיחק כדוריד והוזמן לנבחרת איראן בכדוריד עד-15. בגיל 15 הוא הפך לשחקנה של ספהאן מליגת העל האיראנית. במהלך עונת 2012/13 בשל הופעותיו המוצלחות בנבחרות הנוער של איראן, מועדונים גדולים מאירופה התחילו להתעניין בו.
קריירת מועדונים > רוסיה > רובין קאזאן

בחורף 2013 אזמון ביצע מעבר לרובין קאזאן והפך לכדורגלן האיראני הצעיר ביותר במועדון זר. את הופעת הבכורה שלו ברובין הוא ערך ב-25 ביולי 2013 במשחק הליגה האירופאית מול יגודינה וכך נהיה הכדורגלן האיראני הצעיר ביותר ששיחק בטורניר אירופאי. כבר במשחק השני שלו במדי הקבוצה הבוגרת אזמון הבקיע, כאשר נכנס כמחליף בדקה ה-84 מול מולדה. את משחק הבכורה שלו בליגה אזמון ערך ב-6 באוקטובר 2013 מול אנז'י מחצ'קלה, אחרי שהוא נכנס כמחליף בדקה ה-73 הוא הבקיע שער והשיג פנדל, המשחק נגמר 1–5 לזכות האדומים-ירוקים.
קריירת מועדונים > רוסיה > רוסטוב

בפברואר 2015 אזמון עבר לרוסטוב בהשאלה עד סוף העונה. לראשונה במדי הצהובים-כחולים סרדאר הופיע ב-8 במרץ 2015 במשחק ליגה נגד לוקומוטיב מוסקבה. ב-16 במרץ הבקיע אזמון בדקה ה-88 נגד קובאן קרסנודאר שער ניצחון אחרי שנכנס בדקה ה-73. ביולי השאלתו הוארכה עד תום עונת 2015/16 וב-2017 חזר אל רובין קאזאן. במהלך עונותיו ברוסטוב היה שותף לאחת העונות הטובות בתולדות המועדון, כשרוסטוב סיימה כסגנית האלופה בעונת 2015/2016 ובעונת 2016/2017 התמודדה בשלב הבתים של ליגת האלופות במהלכה אזמון גם היה מעורב בניצחון הסנסציוני על באיירן מינכן בתוצאה 3-2.
קריירת מועדונים > רוסיה > זניט

ב-1 בפברואר 2019 חתם בזניט תמורת 12 מיליון יורו ל-3.5 שנים, עד 2022. הוא הופיע לראשונה במדי הכחולים-לבנים ב-12 בפברואר 2019 כשעלה כמחליף בדקה ה-76 בהפסד הקבוצה 0–1 לפנרבחצ'ה בשלב 32 האחרונות של הליגה האירופית. את שערי הבכורה הבקיע במשחק הגומלין ב-21 בפברואר 2019 כשהבקיע נגד פנרבחצ'ה בדקה ה-37 ובדקה ה-74, במשחק שהסתיים בתוצאה 1–3, במשחק שבו גם בישל את השער הראשון. בזכות הופעתו הטובה במשחק הוכתר לשחקן השבוע של הליגה האירופית. את שער הבכורה במדי זניט בליגת העל הרוסית בכדורגל הבקיע במשחק נגד אורל ב-2 במרץ 2019, במחזור ה-18 ובחודש מרץ כבר הוכתר לכדורגלן החודש בליגה הרוסית, אחרי שהבקיע 5 שערים ב-6 משחקי ליגת העל.
אזמון המשיך את היכולת הטובה שלו גם בפתיחת עונת 2019/2020 בליגת העל הרוסית בכדורגל כשהבקיע 2 שערים בהפסד קבוצתו 2–3 ללוקומוטיב מוסקבה, במשחק על הסופר קאפ הרוסי והבקיע 4 שערים נוספים במחצית הראשונה של העונה. ב-14 במרץ 2020 הבקיע לראשונה שלושער במדי זניט, בניצחון קבוצתו על אורל והבקיע מול אורל שלוש שער גם במחזור 17 של עונת 2020/2021 בניצחון 1–5 בדצמבר 2020.
בקיץ 2020, נודע על התעניינות בו מקבוצות רבות במערב אירופה. אך המנהל הספורטיבי של זניט, חוויאר ריבלטה, הודיע כי הקבוצה לא תמכור אותו לפני סיום חוזהו הרשמי בקבוצה. בעונת 2020/2021 בליגת העל הרוסית בכדורגל הבקיע 19 שערים והוכתר לסגן מלך השערים בליגה הרוסית.
בנובמבר 2021 החל לנהל מגעים עם ליון למעבר אליה בחלון ההעברות בינואר 2022 עד שנת 2026, או כסוכן חופשי לאחר תום חוזהו בזניט ביוני 2022.
במדי זניט ערך 101 הופעות בכל המסגרות.
קריירת מועדונים > באייר לברקוזן

ב-22 בינואר 2022 סיכם לחמש שנים בבאייר לברקוזן מהבונדסליגה. בשל פציעה הוא מיעט לשחק במדי הקבוצה הגרמנית ובקיץ 2023 הושאל לרומא מהליגה האיטלקית.
קריירת מועדונים > שבאב אל-אהלי

ב-28 ביולי 2024 סיכם בשבאב אל-אהלי (אנ') מליגת העל של איחוד האמירויות הערביות.
נבחרת לאומית

אזמון שיחק במגוון נבחרות נוער של איראן וכיום הוא מופיע במדי הנבחרת הבוגרת והנבחרת עד גיל 20. ב-2012 הוא נהיה מלך השערים בגביע חבר המדינות עם נבחרת הנוער.
באוקטובר 2013 הוזמן לראשונה לנבחרת הבוגרת וב-26 במאי 2014 ערך את הופעת הבכורה שלו במשחק ידידות מול מונטנגרו. ב-18 בנובמבר 2014 הבקיע שער בכורה במשחק ידידות מול קוריאה הדרומית.
בינואר 2015 אזמון נכלל בהרכב הנבחרת בגביע אסיה 2015. במשחק בית נגד קטר אזמון כבש שער ניצחון מרשים בדקה ה-52 שבזכותו איראן עלתה לשלב הפלייאוף. הוא הבקיע גם את הראשון בהפסד 3–4 מול עיראק ברבע הגמר. במרץ 2015 סרדאר הוזמן לנבחרת הצעירה למוקדמות אולימפיאדת 2016, שם הבקיע 4 שערים ב-3 משחקים שעזרו לאיראן להעפיל לאולימפיאדה.
נכלל בסגל נבחרת איראן לטורניר מונדיאל 2022.
נכלל בסגל נבחרת איראן לטורניר גביע אסיה 2023.
חייו האישיים

אזמון הוא איראני ממוצא טורקמני. הוא דובר טורקמנית, רוסית טורקית, פרסית ואנגלית, את האחרונה למד ברובין קאזאן עם ביברס נאתכו ורומן יריומנקו. אזמון גדל במשפחה של שחקני כדורעף: אביו, חליל אזמון הוא שחקן ומאמן עבר ששיחק בנבחרת איראן ואימן קבוצות איראניות מפורסמות, אמו מריה - מאמנת וגם אחותו שיחקה בנבחרת.
בספטמבר 2022 הוציא הודעה חריגה נגד המשטר באיראן, לאחר מותה של צעירה בידי המשטר בעקבות אי חבישת חג'אב.
תארים > קבוצתיים

נבחרת איראן
גביע הקונפדרציות של מערב אסיה עד-17: 2009
מקום שלישי בגביע אסיה: 2019
רוסטוב
מקום שני בליגת העל הרוסית: 2015/16
זניט סנקט פטרבורג
אליפות רוסיה: 2018/19, 2019/20, 2020/21
גביע רוסיה: 2019/20
הסופרקאפ הרוסי: 2020, 2021
תארים > אישיים

נבחרת איראן עד-19
מלך השערים בגביע חבר המדינות: 2012
ליגת העל הרוסית בכדורגל
מלך השערים של ליגת העל הרוסית בכדורגל: 17 שערים בעונת 2019/2020
כדורגלן החודש בליגת העל הרוסית בכדורגל: מאי 2016, מרץ 2019
כדורגלן השנה ברוסיה: 2020/2021
פאטימה וייגה

| --- | --- |

 לידה:  22 ביוני 1957 (בת 67) סאו ויסנטה, כף ורדה 
 מדינה:  כף ורדה 
 השכלה:  אוניברסיטת פרובאנס 
 תפקיד:  Minister of Foreign Affairs (2002–2004) 
 פרסים והוקרה:  הצלב הגדול של מסדר המופת האזרחי (2004) 
 
מריה דה פאטימה דה וייגה (בפורטוגזית: Maria de Fátima da Veiga; נולדה ב-22 ביוני 1957) היא פוליטיקאית ודיפלומטית מכף ורדה. כיהנה כשרת החוץ של ארצה.
ביוגרפיה

פאטימה וייגה נולדה באי סאו ויסנטה. היא רכשה את השכלתה האקדמית באוניברסיטת אקס-מרסיי שבצרפת ובמוסדות אקדמיים בברלין, בפראג ובברזיל.
בשנת 1980 החלה לעבוד במשרד החוץ של כף ורדה. בשנים 2001–2002 כיהנה כשגרירה בקובה. בשנים 2002–2004 כיהנה כשרת החוץ של ארצה, האשה הראשונה למלא תפקיד זה.
בשנת 2004 החלה וייגה לכהן כשגרירת כף ורדה בארגון האו"ם, וב-2007 עברה לכהן כשגרירה בארצות הברית.
בשנת 2014 החלה וייגה לכהן כשגרירת ארצה בצרפת.
וייגה עוטרה על ידי ממשלת ספרד בשנת 2004 בעיטור הצלב הגדול של מסדר ההצטיינות האזרחי (אנ').
הערות שוליים

↑  מקור: אתר לינקדאין.
↑  BOE-A-2004-12933 Real Decreto 1673/2004, de 9 de julio, por el que se concede la Gran Cruz de la Orden del Mérito Civil a la señora Fátima Veiga, ex Ministra de Asuntos Exteriores, Cooperación y Comunidades de la República de Cabo Verde., www.boe.es
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאטימה וייגה".
פאטמה אקנוגלו

| --- | --- |
אין תמונה חופשית
 לידה:  1956 (בת 68 בערך) פאפוס, קפריסין הבריטית 
 מדינה:  צפון קפריסין
 השכלה:  אוניברסיטת איסטנבול
 עיסוק:  רופאה ופוליטיקאית
 מפלגה:  המפלגה הטורקית הרפובליקנית
 
פאטמה אקנוגלו (Fatma Ekenoğlu) (נולדה ב-1956, פאפוס) היא פוליטיקאית קפריסאית טורקית והנשיאה הראשונה של האספה הרפובליקנית של הרפובליקה הטורקית של צפון קפריסין.
ביוגרפיה

אקנוגלו נולדה בשנת 1956 בכפר אלטינסיק בפאפוס, סיימה את לימודיה בפקולטה לרפואה צ'ראפאשה של אוניברסיטת איסטנבול בשנת 1983. אקנוגלו, שסיימה את התמחותה במחלקה הפנימית של אותה פקולטה בשנת 1988, עבדה במרפאה משלה עד 1994, ולאחר תאריך זה עבדה בבית החולים צ'נגיז טופל.
אקנוגלו, שהחליטה להיכנס לפוליטיקה ב-1993, הפכה למועמדת של אזור ה-CTP ניקוסיה בבחירות הכלליות המוקדמות ב-1993, אך לא הצליחה להיכנס לפרלמנט. היא השתתפה בבחירות הכלליות ב -6 בדצמבר 1998, שוב כנציגה של מהמפלגה הטורקית הרפובליקנית, הפעם מאזור גוזליורט שנפתח לאחרונה, והצליחה להיבחר כחברת פרלמנט. היא שחזרה את הצלחתה בבחירות הכלליות ב-14 בדצמבר 2003 וכיהנה כנשיאת האספה של הרפובליקה בין ה-14 בינואר 2004 ל-6 במאי 2009. בהתאם לסעיף 105 של חוקת צפון קפריסין, היא כיהנה כנשיאה ממלאת מקום "במקרה שנשיא הרפובליקה ייעדר זמנית מתפקידו".
היא נשואה ואם לשני ילדים.
הערות שוליים

↑  Yeni başkan Bozer, KIBRIS POSTASI (בטורקית)
↑  סעיף 105, באתר חוקת הרפובליקה הטורקית של צפון קפריסין, ‏אוחזר 2008-04-23
פאני קה מאוזה

| --- | --- |

 
 מאכלים
 סוג:  meat sandwich 
 מטבח:  המטבח הסיציליאני 
 מוצא:  איטליה 
 מרכיבים עיקריים:  לחם, טחול, ריאה 
 
פאני קה מאוזה (באיטלקית: Pani câ meusa, מבוטא [ˈpaːnɪ kaː ˈmɛʊsa]) מאוית גם pani câ mèusa או פחות נכון pani ca meusa; "לחם עם טחול") הוא אוכל רחוב סיציליאני. זוהי מנה אופיינית לפאלרמו, המורכבת מלחם רך (נקרא במקום ווסטדה או ווסטלה) בציפוי שומשום, ממולא ריאות עגל קצוצות וטחול שהורתחו ולאחר מכן טוגנו בשומן חזיר. לעיתים מתווספת למנה גבינת קשקבל או ריקוטה, במקרה זה המנה נקראת maritatu ("נשוי" בסיציליאנית); כאשר מוגשת ללא גבינה, היא מכונה schettu ("רווק").
המאכל נמכר בעיקר על ידי רוכלי רחוב בשווקים של פאלרמו.
יש הטוענים כי מקור המנה הגיע מעובדים יהודים של קצבים מקומיים, שקיבלו את חלקי הפנים ומכרו אותם כמנה מוכנה לאוכלוסייה הנוצרית שהייתה רגילה לאכול אותם בתוספת גבינה.
הערות שוליים

↑  דוד שושן, לפלרמו יש סצנה אמיתית של אוכל רחוב משוגע, באתר הארץ, 26 באוקטובר 2020
ערך זה הוא קצרמרבנושא מזון. אתם מוזמנים לתרום לוויקיפדיה ו.
פאטמה בנת אל-ח'טאב

| --- | --- |
 לידה:  מכה
 פטירה:  אל-מדינה
 השקפה דתית:  אסלאם
 בן או בת זוג:  סעיד בן זיד 
 
פאטמה בנת אל-ח'טאב (בערבית: فاطمة بنت الخطاب) הייתה אחותו של הח'ליפה עומר אבן אל-ח'טאב, ואחת מהצחאבה. פאטמה ובעלה, סעיד בן זיד, היו בין המוסלמים הראשונים.
ראו גם

אסלאם
מוחמד
הערות שוליים

↑  Albakr Allatifi, THE COMPANION: Fatimah bint Al-Khattab RA - The Unshakable Faith., THE COMPANION, ‏Sunday
↑  Fatimah Bint al-Khattab, www.idealmuslimah.com
ערך זה הוא קצרמרבנושא אסלאם. אתם מוזמנים לתרום לוויקיפדיה ו.
פאול שטיינר

פאול שטיינר (בגרמנית: Paul Steiner, נולד ב-27 בינואר 1957 בואלדברון שבגרמניה המערבית) הוא כדורגלן עבר גרמני ששיחק לאורך מרבית הקריירה בפ.צ. קלן בעמדת הבלם. שטיינר נכלל בסגל נבחרת גרמניה המערבית שזכתה במונדיאל 1990, אך לא שותף בו.
קריירת מועדונים

שטיינר החל את קריירת הבוגרים בשנת 1975 בוולדהוף מנהיים, ששיחקה אז במחוז הדרומי של הבונדסליגה השנייה, שהייתה מחולקת אז לשני מחוזות. שטיינר היה שחקן הרכב קבוע בוולדהוף מנהיים, ושיחק במועדון ארבע עונות, בהן צבר 144 הופעות ליגה והבקיע 16 שערים. לאחר עונת 1978/79, בה התמודדה וולדהוף מנהיים בתחתית וניצלה מירידה, עבר שטיינר לדיסבורג מהבונדסליגה, שם שיחק שתי עונות, ושיתף פעולה בהגנה עם ברנרד דיץ. בקיץ 1981 עבר שטיינר לפ.צ. קלן, והיה חלק חשוב בעשור מוצלח במיוחד בתולדות המועדון, כאשר בחמש עונות סיים עם המועדון לפחות במקום השלישי בבונדסליגה, אך לא זכה באליפות. בעונת 1982/83 זכה שטיינר עם קלן בגביע הגרמני, לאחר ניצחון 1-0 בגמר על היריבה העירונית פורטונה קלן, במשחק בו שטיינר שיחק 90 דקות. בעונת 1985/86 היה שטיינר חלק מהצלחתה של קלן בגביע אופ"א, שם הגיעה הקבוצה עד לגמר, בו הפסידה הקבוצה במפגש כפול לריאל מדריד בתוצאה המצטברת 5-3. בעונת 1990/91 הגיע שטיינר עם פ.צ. קלן לגמר הגביע הגרמני, בו הפסידה הקבוצה לורדר ברמן בבעיטות הכרעה, אך לא שותף בגמר זה. בתום עונה זו, בה כמעט שלא שיחק, לאחר שבכל העונות הקודמות היה שחקן הרכב קבוע, פרש שטיינר מכדורגל לאחר עשר עונות רצופות בפ.צ. קלן, בהן צבר 291 הופעות ליגה והבקיע 20 שערים.
קריירה בינלאומית

שטיינר ערך את הופעת הבכורה בנבחרת גרמניה המערבית בגיל 33, במשחק ידידות מול נבחרת דנמרק במאי 1990, והיה לאחד השחקנים המבוגרים ביותר שערכו בכורה במדים הלאומיים של גרמניה המערבית. זו הייתה הופעתו היחידה של שטיינר בנבחרת הבוגרת. שטיינר זומן לסגל הגרמני למונדיאל 1990, בו זכתה גרמניה המערבית לאחר ניצחון 1-0 במשחק הגמר על נבחרת ארגנטינה, אך לא שותף ולו לדקה אחת. זימונו של שטיינר לסגל מונדיאל 1990 נחשב להפתעה, מאחר שמאמן הנבחרת פרנץ בקנבאואר העדיף במשחקים הקודמים את הולגר פאך מבאייר אורדינגן כמחליפו של קלאוס אאוגנטלר בנבחרת.
שערוריות

שטיינר צוטט בתוכנית טוק שואו בגרמניה אומר ש"הומוסקסואלים רכים מדי בשביל לשחק כדורגל".
תארים

עם פ.צ. קלן:
הגביע הגרמני: 1982/83
עם נבחרת גרמניה:
מונדיאל 1990
עונת 1977 בגביע ליברטדורס

| --- | --- |

 תקופת התחרות:  9 במרץ 1977 – 14 בספטמבר 1977 (190 ימים)
 מספר משתתפות:  21
 הזוכה:  ארגנטינה בוקה ג'וניורס
 מספר משחקים:  75
 מספר שערים:  154 (2.05 בממוצע למשחק)
 מלך השערים:  (5) נסטור סקוטה ארגנטינה  דפורטיבו קאלי
 → 19761978 ←
עונת 1977 בגביע ליברטדורס הייתה העונה ה-18 של התחרות הדרום-אמריקאית לקבוצות כדורגל והיא אורגנה על ידי CONMEBOL. המשחק הראשון התקיים ב-9 במרץ 1977 ותחרות הסתיימה ב-14 בספטמבר 1977. בתחרות השתתפו 21 קבוצות מכל מדינות חברי הארגון.
התחרות הסתיימה בניצחון של בוקה ג'וניורס בפעם הראשונה בתולדות המועדון.
מתכונת התחרות

בתחרות השתתפו 21 קבוצות. מנצחת של העונה הקודמת קיבלה זכות להשתתף בתחרות ישירות בשלב השני. בשלב הראשון הקבוצות חולקו ל-5 בתים, שתי קבוצות בכל בית עלו לשלב השני. בשלב השני, הקבוצות שיחקו ב-2 בתים. מנצחי הבתים נפגשו בסדרת משחקי הגמר.
במידה ומספר קבוצות בבית זכו באותו מספר נקודות ההכרעה הייתה על ידי משחק נוסף.
בכל השלבים נערכו משחק בית ומשחק חוץ. על הניצחון הוענקו שתי נקודות.
השלבים המתקדמים > שלב ב'

| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| ארגנטינה בוקה ג'וניורס | 4 | 2 | 2 | 0 | 4 | 2 | 2 | 6 |
| אקוודור ליגה דה קיטו | 4 | 0 | 3 | 1 | 3 | 4 | 1- | 3 |
| פרגוואי ליברטד | 4 | 1 | 1 | 2 | 2 | 3 | 1- | 3 |
| קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- |
| ברזיל קרוזיירו | 4 | 3 | 1 | 0 | 7 | 1 | 6 | 7 |
| ברזיל אינטרנסיונל | 4 | 1 | 1 | 2 | 2 | 5 | 3- | 3 |
| ונצואלה פורטוגסה | 4 | 1 | 0 | 3 | 5 | 8 | 3- | 2 |
השלבים המתקדמים > סדרת הגמר

| 0 | 1 | 2 | 3 | 4 |
| --- | --- | --- | --- | --- |
| 26 בספטמבר 1977 | ארגנטינה בוקה ג'וניורס | 1 - 0 | ברזיל קרוזיירו | הבונבוניירה, בואנוס איירס, ארגנטינה צופים: 60,000 שיפוט: אורוגוואיסרוז'ו |
| 26 בספטמבר 1977 | קרלוס וגליו  3' |  |  | הבונבוניירה, בואנוס איירס, ארגנטינה צופים: 60,000 שיפוט: אורוגוואיסרוז'ו |
| 0 | 1 | 2 | 3 | 4 |
| --- | --- | --- | --- | --- |
| 11 בספטמבר 1977 | ברזיל קרוזיירו | 1 - 0 | ארגנטינה בוקה ג'וניורס | מינייראו, בלו הוריזונטה, ברזיל צופים: 80,000 שיפוט: פרו אורוסקו |
| 11 בספטמבר 1977 | נליניו  76' |  |  | מינייראו, בלו הוריזונטה, ברזיל צופים: 80,000 שיפוט: פרו אורוסקו |
כדי להגיע להכרעה נקבע משחק שלישי.
| 0 | 1 | 2 | 3 | 4 |
| --- | --- | --- | --- | --- |
| 14 בספטמבר 1976 | ברזיל קרוזיירו | 0 - 0 (5:4)‏ה | ארגנטינה בוקה ג'וניורס | אצטדיון סנטנאריו, מונטווידאו, אורוגוואי צופים: 40,000 שיפוט: ונצואלה יוברגט |
| 14 בספטמבר 1976 |  |  |  | אצטדיון סנטנאריו, מונטווידאו, אורוגוואי צופים: 40,000 שיפוט: ונצואלה יוברגט |
|   |   | תוצאת פנדלים |   |   |
|   | דרסי מנזס    נקה    מוראיס    ליביו    ונדרליי  | 5:4 | רוברטו מואוסו    טסארה    מריו סנבריה    ויסנטה פרניה    דריו פלמן  |   |
פאני פורי

| --- | --- |

 
 מאכלים
 סוג:  חטיף
 מטבח:  הודי ובנגלי
 מוצא:  הודו הודו
 אופן הגשה:  חם
 מרכיבים עיקריים:  פורי, תפוח אדמה וחומוס
פאני פורי או גולגאפה (בהינדי: पानी पूरी; באנגלית: Panipuri) הוא חטיף מטוגן ועגול הנחשב למאכל רחוב נפוץ במדינות תת-היבשת ההודית.
החטיף מורכב מפורי חלול ועגול ככדור, המטוגן בשמן עמוק וממולא ברוטב אימלי פאני, צ'אטני, תמרהינדי, אבקת צ'ילי, צ'אט מסאלה, מחית תפוחי אדמה, בצל וחומוס.
שמו של החטיף משתנה בהתאם לאזור ומוכר כפאני פורי במהרשטה, פאני פאטאשי בהריאנה, גול גאפה בצפון הודו, פולקי במדיה פארדש ופוצ'קה בבנגלדש.
הערות שוליים

↑  daily sun, Fuchka/Chotpoti: a true Bengali delicacy | Daily Sun |, daily sun (באנגלית)
↑  Charukesi Ramadurai, Pani Puri: India’s favourite street food... at home?, www.bbc.com (באנגלית)
↑  Pani Puri, Dassana's Veg Recipes, ‏2021-09-22 (באנגלית אמריקאית)
↑  11 Different Names For Your Favourite Pani Puri, IndiaTimes, ‏2015-03-12 (ב־Indian English)
פו (מכתש פגיעה)

| --- | --- |
תצלום של מכתש הפגיעה שצולמה על ידי הגשושית מסנג'ר
תצלום של מכתש הפגיעה שצולמה על ידי הגשושית מסנג'ר
 מידע כללי
 סוג:  מכתש פגיעה
 על שם:  אדגר אלן פו 
 נתונים ומידות
 קוטר:  77 ק"מ 
 מיקום
 מיקום:  Raditladi quadrangle 
 גוף שמיימי:  כוכב חמה
 קואורדינטות:  43°59′43″N 201°11′42″W﻿ / ﻿43.995277777778°N 201.195°W﻿ / 43.995277777778; -201.195
  (למפת כוכב חמה מוגדלת) פו(למפת כוכב חמה רגילה) פו
 
מכתש פו הוא מכתש פגיעה הנמצא על כוכב חמה אשר קרוי על שמו של המשורר והסופר האמריקני אדגר אלן פו. האיגוד האסטרונומי הבינלאומי הכריז על שמו של המכתש ב-2008.
הערות שוליים

↑  Planetary Names: Crater, craters: Poe on Mercury, planetarynames.wr.usgs.gov
ערך זה הוא קצרמרבנושא מדעי החלל. אתם מוזמנים לתרום לוויקיפדיה ו.